AutoHotkey

AutoHotkey je voľne šíriteľný program s otvoreným zdrojovým kódom určený pre systém Windows.

Funkcie
Program umožňuje:
 Automatizovať akúkoľvek činnosť realizovanú stlačením klávesov a kliknutím myši. Umožňuje ručne alebo pomocou záznamníka vytvoriť myšacie alebo klávesnicové makro.
 Vytvoriť klávesové skratky pre klávesnicu, joystick a myš. Prakticky každé tlačidlo alebo kombinácia klávesov sa môže stať klávesovou skratkou.
 Vypísať skratky pri písaní. Napríklad po zadaní "atď." sa text môže automaticky zmeniť na "a tak ďalej".
 Vytvoriť vlastné dátové formuláre, používateľské rozhranie a lišty s ponukami.
 Zmeniť mapovanie klávesov a tlačidiel na klávesnici, joysticku a myši.
 Reagovať na signály z hand-heldu alebo diaľkového ovládania pomocou klientských skriptov WinLIRC.
 Spúšťať existujúce skripty programu AutoIt v2 a rozšíriť ich o nové možnosti.
 Konvertovať skript na EXE súbor, ktorý sa dá priamo spustiť bez toho aby bol nainštalovaný program AutoHotkey.

Zdroje
 Domovská stránka programu
 Návod v slovenskom jazyku

Slobodný softvér